Namibia is extrem dinn bsiadlt. De Bevejkarung is auf nua a poor Städde konzentriat und aufn  fruchtboren Nordn vom Land. Rund 44 % vo da Bevejkarung lebm in de Regionen Omusati, Oshana, Ohangwena und Oshikoto. A Drittl lebt in Zentralnamibia, wo alloa z Windhoek mea wia 300.000 Menschn eanan Wohnsitz ham. Im Sidn vom Land lebm grod amoi 7 % vo de Eiwohna, wearend da Westen und de Namib-Wüstn mit Ausnohm vo de Hofnstädd fost menschenlaa san.